mk mk mk mk ru mk ru ru mk mk hbs_cyr ru mk mk mk hbs_cyr ru mk ru mk mk ru hbs_cyr ru mk mk mk mk mk hbs_cyr mk mk mk hbs_cyr mk hbs_cyr ru mk mk mk mk uk ru mk ru uk mk ru mk ru mk ru mk ru mk ru mk ru mk en mk mk ru mk mk mk hbs_cyr mk mk es mk mk mk mk mk mk mk mk mk mk mk mk mk mk mk mk mk mk hbs_cyr es mk ru mk mk mk mk mk mk mk mk mk mk mk mk mk mk mk mk mk mk mk mk hbs_cyr mk cs mk cs mk cs mk cs mk cs mk hbs_cyr mk mk mk mk mk mk mk mk mk mk mk uk mk ru ru mk mk ru mk mk mk mk mk mk en es ru hbs_cyr ru de fr en mk en en en en
Ахиловата петица на НАТО во моментов е најопасното место во светот | МКД.мк
Ајде да не ги сфаќаме сериозно игрите во ДУИ, заднината е...
Хобитите и екстремната десница: како фантазијата ја...
Шумските полицајци според италијанска мода, карабинерите...
Taравари: Распадот на ДУИ е во тек, ќе се случи наскоро
Да се потпише договорот меѓу ЕУ и Македонија, Брисел ги...
Ракометарот Тот умрел од нагмечување на мозокот поради...
Ахиловата петица на НАТО во моментов е најопасното место во светот
Во судирот на Русија и НАТО еден заспан регион на северот на Европа е најранливото и, како што пишува Политико, во моментов најопасното место во светот.
Слабо населениот, претежно земјоделски тесен појас меѓу Полска и Литванија – преминот Сувалки – ги спојува Белорусија и Русија со нејзината балтичка ексклава Калининград, домаќинот на руската Балтичка флота, која, како што со години се зборува, покрај руските воени бродови е дом и на нуклеарниот арсенал на Кремљ.
Според многу аналитичари, стотина километри долгиот коридор би бил првата мета на Владимир Путин, доколку рускиот претседател одлучи директно да го прошири конфликтот со Западот и земјите од НАТО.
Во разговор со репортерите на Политико, локалните жители на блиското гратче во Литванија Друскининкаj кажале дека не се плашат од напад на Русите, до неодамна најбројните посетители на тоа туристичко гратче. Освен тоа, очекуваат НАТО да ги брани. Но, нивниот роден крај се смета за Ахилова пета на Литванија, поради значењето кое Калининград го има за Русија, и важноста на Сувалки, наречен по близок полски град.
Поранешниот естонски претседател Томас Хендрик Илвес објаснува дека името – освен премин се нарекува и Сувалкиева пукнатина – го смислил само неколку минути пред состанокот со тогашната германска министерка за одбрана Урсула фон дер Лаен во 2015 година, кога се обидувал да ги предупреди сојузници на дупката во одбраната на Западот.
Во случај на конфликт, пишува Политико, Русија би можела симултано да нападне и од запад и од исток преземајќи го копнениот коридор и отсекувајќи ги балтичките земји од НАТО сојузниците.
„Тоа место е најранливото место“, истакнува Илвес.
Таквиот потег на Русија би кренал, нормално, тревога во целиот свет бидејќи тоа би значело дека светот дошол до точка на конфронтација на нуклеарно вооружени соперници. Илвес со Фон дер Лаен разговарал по повод руската анексија на Крим, но сегашната ситуација на истокот на Европа, и руското создавање копнен коридор за стратегиски важниот Крим, базата на нејзината Црноморска флота, за Илвес се „сценарио на судниот ден“ во ново светло.
Калининград е стратегиски и симболички важно место во руската новооткриена национална идеологија. Русија во тој град има натрупано значителен број војници, а нејзината Балтичка флота има десетици илјади војници. До Втората светска војна градот се викал Кенигсберг, но Советскиот Сојуз го зема градот од поразената Германија и го избрка од таа област германското население. Со распадот на СССР Калининград, кој до ден денес го задржа името по болшевичкиот лидер Михаил Калинин, станува руска ексклава.
Војниците на НАТО во моментов тренираат во близина на коридорот, за да бидат спремни за секое потенцијално сценарио. Разни аналитичари наведуваат дека Калининград е важен не само за руската офанзива во Украина туку и за руската безбедност воопшто. Иако тоа никогаш не го потврдила (ниту го негирала), се верува дека Русија таму чува дел од својот нуклеарен арсенал за да ги има на нишан европските престолнини, вклучувајќи го Берлин. Во Калининград, родното место на филозофот Кант, а и на поранешната сопруга на Путин, пристаништето е без мраз преку целата година и како такво е важно и за Русија и за балтичките земји, за сообраќај и трговија.
Руската опседнатост со коридори
Во моментов Калинградската област има околу милион жители бидејќи е град основан од тевтонските витези, и кој пред Берлин бил главниот град на Прусија, своевиден магнет за емиграција од внатрешните делови на Русија. Калининград е и еден од најголемите руски индустриски центри, а неколку пати е избран за најдобар руски град, според мислењето на Русите.
Сега, во серијата удари кои, преку финансиски санкции, правни процеси или физички блокади, во изминатите месеци ги разменуваат Западот и Русија, се најде и Калининград. Литванија објави забрана на железничкиот транзит на стоки кои Европската Унија претходно ги стави на листата на санкции за извоз во Русија. Според гувернерот на таа област, Калининград поради тој потег ќе остане без 50 отсто од стоките кои ги увезува. Станува збор за јаглен, метали, градежни материјали и напредна технологија. Гувернерот на Калининградската област Антон Алиханов порача дека тоа ќе предизвика поголем транспорт по морски пат. Истакна дека од Русија ќе побара да преземе контрамерки.
Ништо засега не упатува на тоа дека Путин би можел да се реши на обезбедување на копнениот мост за својата важна ексклава, пишува Политико. Меѓутоа, тоа што Сувалки изгледа неважно го прави привлечен за Путин, сметаат аналитичарите.
„Единствениот одговор е да се зголеми присуството на НАТО силите“, смета Маргирис Абукевичиус, литванскиот заменик министер за одбрана. „Знаеме дека Русија е опседната со копнените коридори“.
На почетокот на овој месец загрижениот Вилнус го посети германскиот канцелар Олаф Шолц кој зборуваше за испраќање „силна бригада“ за зајакнување на безбедноста на Литванија, а се покажа дека Берлин мисли на единица од 50 војници.
Сепак, за безбедноста на тој дел од источното крило на НАТО сигурно ќе се расправа на скорешниот самит на сојузниците, смета Политико. Прашањето е дали дополнителни војници ќе се испратат на привремена или трајна основа. Одлуката уште не е донесена, но сигурно е дека НАТО значително ќе ги збие своите редови. Станува збор за историско поместување на „центарот на гравитацијата кон исток“, заклучува Политико.
Легенда под Главна слика
Хобитите и екстремната десница: како фантазијата...
АП: Поради Украина, другите трагедии во светот се...
Што ако Путин употреби нуклеарно оружје во...
Политико: Киев моли за тенкови, а Западот се...
Хрватска изгубила речиси 10 отсто од населението...
Со 73 години, Чарлс III е најстариот човек што...
21 Јуни 2022 - 01:50
ЕУ е блиску до компромис со Русија околу Калининград
Путин го посети Калининград: „Нашата мисија во Украина е Киев да престане да го напаѓа Донбас“ (ВИДЕО)
Германски генерал: Не смее да се потцени воената сила на Русија
Шојгу: Русија три пати истрела хиперсоничен проектил „кинжал“ во Украина
Министер на Србија на Табановце виде како не функционира...
Милевски: Во Бугарија не ни ја исвиркуваа химната, да...
Белата куќа се закани дека „решително ќе одговори“ ако...
Сменет еден од главните луѓе на руската војска
Курти: Договорот на Русија и Србија за координација на...
Што се чита во комшии?
Кому му е гајле што сакаат Украинците
Се продава куче, раса бугарски задушничар
Песна која (пак) си го дочека своето време
Најемотивниот говор во кариерата на Федерер кој едвај...
Дефлексијата во Гешталт-терапијата – зошто избегнуваме контакт со околината?
Доколку чувствуваме дека нашиот труд ќе биде награден со успех, ќе ѝ приоѓаме на околината со апетит, доверба и храброст.
Бранко Азески Пораките од Даути бизнис форумот
Од општи формулации кон конкретни разговори.
Фатмир Бесими Нов Закон за буџет: Oтчетност, дигитализација и подобро планирање
„Вчерашниот ден измина, утрешниот допрва доаѓа, го имаме само денес - да започнеме“.
Издавач:  Портал њуз ДОО
02 / 3256-696  •  02 / 3256-956
078 / 219-341  •  078 / 219-342
Сите написи се користат само за лично информирање. Преземање, нивно користење и реемитување се можни само со посебен договор со основачот на порталот.
Designed and developed by